Jakub Voráček

Jakub «Jake» Voráček (født 1989) er en tsjekkisk profesjonell ishockeyspiller som spiller for den amerikanske klubben Columbus Blue Jackets i National Hockey League (NHL). 

Han har tidligere spilt for Philadelphia Flyers og Columbus Blue Jackets i NHL, HC Lev Praha i KHL og HC Kladno i den tsjekkiske eliteserien (Extraliga).

 Klubbkarriere 
Voráček ble født den 15. august 1989 i Kladno i Tsjekkoslovakia, en by som var opphavssted for mange av landets beste NHL-spillere, blant andre målvakten Ondřej Pavelec, backene Tomáš Kaberle og Marek Židlický og løperne Tomáš Plekanec, Jiří Tlustý, Michael Frolík samt superstjernen Jaromír Jágr, som var Voráčeks største barndomsidol.

Voráček spilte på aldersbestemte lag i Kladno frem til han som 16-åring debuterte for A-laget i 2006. Samme år ble han draftet som den første i Canadian Hockey League (CHL) Import Draft. Som 17-åring reiste han høsten 2006 til Halifax, Nova Scotia i Canada for å spille juniorhockey for Halifax Mooseheads i Quebec Major Junior Hockey League (QMJHL). I sin første sesong i Halifax var han laget poengkonge med sine 86 poeng (23 mål og hadde 63 assists) fordelt på 59 kamper, og med sine 63 assist satte han en ny klubbrekord. Han var også lagets poengkonge i QMJHL-sluttspillet det året med 7 mål og 17 assists på 12 kamper. Han forbedret statistikken sesongen etter, da han scoret 33 mål og hadde 68 assists (101 poeng) på 53 kamper, samt 5 mål og 13 assists på 15 sluttspillskamper.

 Columbus Blue Jackets 
Den 3. august 2007 signerte Voráček en entry-level kontrakt av tre års varighet for den amerikanske NHL-klubben Columbus Blue Jackets, klubben som hadde valgt ham som deres førsterundevalg i draften tidligere på året.

Voráček gjorde sin NHL-debut den 10. oktober 2008 i en kamp mot Dallas Stars hvor han i kampens første periode scoret sitt første karrieremål.  I sinn debutsesong scoret han i alt 9 mål og hadde 29 assists, og med sine 38 poeng fordelt på 80 kamper bidro han til å sende Blue Jackets til Stanley Cup-sluttspillet for første gang i klubbens historie. Voráček hadde også den eneste assisten på det første sluttspillsmålet i klubbens historie, da han stjal pucken og skøt den til R. J. Umberger som sto alene foran mål og scoret med en backhander 11:40 inn i første periode. Kampen endte dog en 4–1-seier til Red Wings, som også vant serien 4–0.

Sesongen etter satte han en ny personlig rekord med 16 mål og 34 assist (50 poeng) på 81 kamper, men laget endte allikevel nest sist i Western Conference med kun 32 seire på 82 kamper og kvalifiserte seg dermed ikke til sluttspillet. I sin siste sesong for klubben scoret han 14 mål og hadde 32 assist.

 Philadelphia Flyers 
Den 23. juni 2011 ble han tradet til Philadelphia Flyers sammen med førsterundevalget (Sean Couturier) og tredjerundevalget (Nick Cousins) i draften i 2011 i bytte mot Jeff Carter. Han signerte en ettårskontrakt med Flyers den 1. juli, samme dag som idolet og NHL-stjernen Jaromír Jágr signerte en ettårskontrakt for klubben. Signeringen av Jágr skulle vise seg å være av stor betydning for Voráček, Jágrs rolle som mentor bidro til utviklingen og modningen av flere av lagets yngre spillere som Claude Giroux, Brayden Schenn og Sean Couturier. I sin Flyers-debut scoret han et mål mot Boston Bruins-målvakten Tim Thomas, i en seson hvor han slo sin personlige rekord med 18 mål. Han scoret også sitt første sluttspillsmål denne sesongen, 2:23 i overtidsperioden av kvartfinalens kamp 1 mot rivalen Pittsburgh Penguins.

Voráček signerte den 26. juli 2012 en fireårskontrakt for Flyers verdt $17 millioner. Heretter erstattet han tomrommet etter Jaromír Jágr i førsterekken med Claude Giroux og Scott Hartnell, etter som at Jágr hadde signert for Dallas Stars som free agent. Etter å ha innledet sesongen hos HC Lev Praha i Kontinental Hockey League (KHL) grunnet NHL-lockouten som varte fra september 2012 til januar 2013, scoret Voráček den 20. februar 2013 sitt første hat trick i karrieren mot Penguins. Senere samme uke ble han utnevnt til NHL First Star of the Week etter å ha notert seg for fire mål og syv assist på fire kamper. Senere samme sesong slo han sin personlige rekord for antall mål på en sesong med 22 mål på kun 48 kamper. Sesongen etter var hans beste til dato, med 23 mål og 62 poeng i alt, på tross av at han led med skader gjennom sesongen.

Sesongen 2014/15 ville bli hans gjennombruddssesong, etter at han hadde gradvist utviklet seg over flere år. Etter å ha vitset om at han nøt morens mat litt for mye under lockouten endret Voráček sin kost ved redusere karbohydrater (blant annet ved å droppe pasta og brød) og spise mere protein. Dietten medførte han gikk ned 10 kg i forhold til treningsleiren innen 2013/14-sesongen, og hans reduserte vekt medførte at hans utholdenhet og hastighet forbedret seg markant. Resultatene fulgte etter, og i begynnelsen av november ledet han ligaen i antall assists (13) og lå med sine 18 poeng kun 1 poeng bak Penguins' stjernespiller Sidney Crosby i antall poeng. Etter 48 kamper ledet han ligaen både i antall assist (39) men også i antall poeng i alt (56, fire poeng over Dallas' Tyler Seguin) og var på vei mot potensielt å nå 96 poeng på slutten av sesongen. Den 10. januar 2015 ble han og rekkekammeraten Giroux tatt ut til NHLs All-Star-kamp 2015, og også her briljerte Voráček med sitt nærvær. Med tre mål og tre assist tangerte han Mario Lemieux' rekord fra 1988 for flest poeng i en NHL all-star-kamp.

 Landslagskarriere 

Som ungdomsspiller spilte Voráček på aldersbestemte landslag for Tsjekkia og deltok i to U18-verdensmesterskap (2006, hvor laget vant bronse, og 2007) og to U20-verdensmesterskap (2007 og 2008). Grunnet spill i Nord-Amerika så debuterte han først på det tsjekkiske herrelandslaget ved LG Hockey Games i Sverige den 29. april 2010 i oppkjøringen til VM-turneringen måneden etter. Han spilte på det laget som vant gullmedalje ved Ishockey-VM i Tyskland og noterte seg for to assist i turneringen; et mot Sveits i mellomrunden og et mot Sverige i semifinalen. Han deltok også i VM året etter hvor han hjalp laget til å vinne en bronsemedalje. Han spilte også for Tsjekkia ved VM i 2013, hvor han som lagets beste spiller med 7 poeng ikke kunne forhindre et tap til Sveits i kvartfinalen. I 2014 debuterte han ved vinter-OL i Sotsji, hvor laget røk ut i kvartfinalen mot USA, og endte turneringen på en 6.-plass.
 Rekorder 
 NHL 
 Flest poeng i en NHL All-Star kamp – 6  (sammen med Mario Lemieux)
 Utmerkelser 
 Quebec Major Junior Hockey League (QMJHL) 
 Utmerkelse År All-Rookie Team 2007 RDS Cup 2007 Michel Bergeron Trophy 2007 Andre All-Star lag 2008

 Philadelphia Flyers (NHL) 
 Utmerkelse År Bobby Clarke Trophy 2013 Pelle Lindbergh Memorial Trophy 2013 Yanick Dupre Memorial Class Guy Award 2014

 Landslag 
 Utmerkelse År Ishockey-VM (IIHF) 20px|Gullmedalje Verdensmester 2010 20px|Gullmedalje Bronsemedalje 2011 En av landslagets 3 beste spillerei turneringen 2013

 Karrierestatistikk 
 Klubbkarriere 
     Grunnspill   Sluttspill Sesong Klubb Liga           2002–03 HC Kladno U18 Extraliga U18 (Tsjekkia)21122112 2003–04 HC Kladno U20 Extraliga U20 (Tsjekkia) 5230245428	 20002 2004–05 HC Kladno U18 Extraliga U18 (Tsjekkia) 3023396244 	 754914 2005–06 HC Kladno U18 Extraliga U18 (Tsjekkia) 00000 	 213431 2005–06 HC Kladno U20 Extraliga U20 (Tsjekkia) 4621385954 	 674112 2005–06 HC Kladno Extraliga (Tsjekkia) 10000 	 ————— 2006–07 Halifax Mooseheads QMJHL 5923638626 12717246 2007–08 Halifax Mooseheads QMJHL 53336810142 155131814 2008–09 Columbus Blue Jackets NHL 809293844 40118 2009–10 Columbus Blue Jackets NHL 8116345026 ————— 2010–11 Columbus Blue Jackets NHL 8014324626 ————— 2011–12 Philadelphia Flyers NHL 7818314932 1128108 2012–13 HC Lev Praha  KHL 237132022 ————— 2012–13 Philadelphia Flyers NHL4822244635 ————— 2013–14 Philadelphia Flyers NHL 8223396222 72244 2014–15 Philadelphia Flyers NHL 8222598178 ————— 2015–16 Philadelphia Flyers NHL ————— ————— I alt i Extraliga 98636813196 2616193528 I alt i KHL 237132022 ————— I alt i NHL 531124248372263 224111520

 NHL All-Star-kamper 
ÅrSted   Poeng2015Columbus336 I alt336

 Landslagskarriere 
 År Landslag Turnering Plassering        2006  Tsjekkia (U18) U18-VM 15px|Tredjeplass 73366 2007  Tsjekkia (U18) U18-VM 9.-plass  41232 2007  Tsjekkia (U20) U20-VM 5.-plass 61234 2008  Tsjekkia (U20) U20-VM 5.-plass 60664 2010  Tsjekkia VM 15px|Førsteplass 90226 2011  Tsjekkia VM  15px|Tredjeplass 91232 2013  Tsjekkia VM  7.-plass 81672 2014  Tsjekkia Vinter-OL  6.-plass 51122 2015  Tsjekkia  VM   ————— I alt for U18-landslaget 114598 I alt for U20-landslaget 121898 I alt for herrelandslaget 313111412

 Referanser 

 Eksterne lenker 


Kategori:Tsjekkiske ishockeyspillere
Kategori:Deltakere for Tsjekkia under Vinter-OL 2014
Kategori:Ishockeyspillere under Vinter-OL 2014
Kategori:Personer fra Kladno